Diederik Johannes Opperman

Diderikas Johanesas Opermanas (; 1914 m. rugsėjo 29 d. – 1985 m. rugsėjo 22 d.) – vienas žymiausių XX a. Pietų Afrikos Respublikos poetų ir dramaturgų. Rašė afrikanų kalba.

 Ankstyvieji gyvenimo metai ir studijos 

Diderikas Johanesas Opermanas gimė 1914 m. rugsėjo 29 d. Dandi miestelyje, Natalio provincijoje, kur užaugo. Lankė mokyklą Estkuro ir Vryheido miestuose, vėliau įgijo filologijos magistro laipsnį Natalio universitete. Baigęs studijas, Diderikas Opermanas mokytojavo Pitermaricburgo ir Johanesburgo mokyklose.„Skrywers in Afrikaans: D.J. Opperman". Mieliestronk.co.za.  Dideriko Johaneso Opermano biografija, publikuojama Britanicca enciklopedijoje

Vėliau Opermanas tapo savaitinio PAR žurnalo „Die Huisgenoot“ redaktoriumi. 1949 m. jis įsidarbino Keiptauno universiteto dėstytoju. Keiptauno universitete Opermanas apsigynė daktaro disertaciją.„Skrywers in Afrikaans: D.J. Opperman". Mieliestronk.co.za. 

 Kūryba 
Gyvendamas Keiptaune Opermanas baigė vieną svarbiausių savo leidinių – „Digters van Dertig“, publikuotą 1953 m.„Skrywers in Afrikaans: D.J. Opperman". Mieliestronk.co.za.   Ši knyga iki pat Opermano buvo perleidžiama kas dvejetą – trejetą metų, buvo papildoma, tarnavo ir vadovėliu, ir netgi deklamatoriumi. Joje maksimalia apimtimi surinktos visos geriausios afrikanų kalba rašiusių poetų eilės.

1947 m. Opermanas laimėjo trokštamą Hercogo premiją už savo poezijos rinktinę „Heilige beeste“ („Šventasis galvijas“). 1960–1975 m. jis buvo afrikanų kalbos profesorius Stelenboso universitete. Taip pat tuo metu priklausė leidinio „Standpunte“ („Požiūrio taškai“) redakcinei kolegijai.

Kitais metais Opermanas laimėjo dar tris Hercogo premijas (1956, 1969 ir 1980 m.), keturias Hofmejerio premijas (1954 m., 1956 m., 1966 m. ir 1980 m.), dvi CAN premijas (1964 m. ir 1980 m.) ir 1956 m. Drie-Eeue Stigting premiją už savo poeziją. 1980 m. jis apdovanotas Luiso Luito premija ir 1985 m. Gustavo Prelerio premija už literatūros kritiką.„Skrywers in Afrikaans: D.J. Opperman". Mieliestronk.co.za.  

 Paskutiniai gyvenimo metai 

1976 m. Opermanas stebuklingai pasveiko po kepenų ligos, dėl kurios jis beveik 7 mėnesius išbuvo komoje. Savo išgyvenimus jis aprašė poezijos rinktinėje „Komas uit 'n bamboesstok“. 1981 m. dirbdamas „Sonklong oor Afrika,“ jis patyrė insultą, kuris jį išsekino.D.Opermano biografija skelbiama Stelenboso universiteto interneto svetainėje. 

Diderikas Opermanas mirė 1985 m. Stelenbose.

Opermano kūryba padarė įtaką visam būriui Pietų Afrikos poetų ir rašytojų, tokių, kaip: Pieteris Fourie, Hermanas Pretorius, Marlene van Niekerk, Čarlzas Fryeris.Esat: D.J.Opperman  

Pietų Afrikos kompozitoriai Kromvelas Eversonas ir Pietas de Viliersas parašė muziką kai kuriems Opermano eilėraščiams, pavyzdžiui: „Kontraste“ ir „Nagstorm oor die see“.

 Kūriniai 

 Heilige beeste/ Šventieji gyvūnai, 1945.
 Negester oor Ninevé/ Devynios žvaigždės virš Ninevel, 1947.
 Joernaal van Jorik/ Joriko žurnalas, 1949.
 Engel uit die klip/ Angelas iš akmens, 1950.
 Periandros van Korinthe, 1954.
 Blom en baaierd/ Žiedelis ir chaosas, 1956.
 Vergelegen/ Tolima šalis, 1956.
 Dolosse/ Žaidimas drugeliais, 1963.
 Kuns-mis, 1964.
 Voëlvry/ Laisvoji paukštė, 1968.
 Edms. Bpk./ АО ОО, 1970.
 Naaldekoker/ Žiogas, 1974.
 Komas uit ’n bamboesstok, 1979.
 Sonklong oor Afrika, 2000, po mirties.

 Išnašos 

 Literatūra 
 Christopher Heywood. A history of Soutch African literature/ Cambridge University press, 2004.

Kategorija:Pietų Afrikos Respublikos rašytojai
Kategorija:Poetai